[b][size=3][/size][/b] 
[b]&nbsp;[/b]
[size=3][b]N[/b]ordjyllands Politi er på udkig efter en mand i en blå kedeldragt, efter at manden ved 3-tiden natten til lørdag blev set forlade en varebil på Aalborgvej ved Brønderslev.[/size]

Bilen uden nummerplader var tilsyneladende stjålet hos Brønderslev Autoophug i nærheden - i hvert fald havde den skader, som stemmer overens med skader på et hegn ved autoophuggeren, fortæller vagtchef hos Nordjyllands Politi Per Jørgensen. - Vi ved ikke, hvorfor bilen blev efterladt - muligvis er den løbet tør for benzin, tilføjer han. Et vidne har set en spinkel mand i blå kedeldragt forlade bilen. Manden, der beskrives som cirka 30 år og grønlandsk eller asiatisk af udseende, virkede beruset, da han forsvandt fra stedet.